**Demográfiai helyzet**

Magyarország területe 93 030 km2.

Magyarország népessége 2018-ben 9 772 756 fő. Az ország népessége folyamatosan csökken. Ennek mértéke az 1980-as években volt a legerőteljesebb. A népesség csökkenésének meghatározó tényezője a [természetes fogyás](https://www.ksh.hu/docs/hun/xftp/gyor/nep/nep1708.html). A halálozások jelentősebb, valamint a születések számának kisebb mértékű csökkenése mellett a természetes fogyás nő. A [népsűrűség](http://www.ksh.hu/docs/hun/xstadat/xstadat_eves/i_wdsd005b.html) 2018-ban és 2019-ben is 105 fő/km2. A születéskor várható [átlagos élettartam](http://www.ksh.hu/docs/hun/xstadat/xstadat_hosszu/h_wdsd001b.html) az elmúlt évtizedben lassan növekvő tendenciát mutatott, férfiak esetében 2017-ben 72,43, nők esetében 78,99 év volt.

2019-ben a lakosság 70,5%-a városokban, illetve városi közösségekben él. Budapesten és agglomerációjában a teljes népesség közel 30%-a összpontosul. Az elmúlt években tovább erősödött az a folyamat, hogy az ország lakónépessége Közép-Magyarországra, illetve az ország nyugati részére koncentrálódik: míg a népsűrűség 2019-ben Dél-Alföldön 67 fő/km2, addig a fővárosban 3337 fő/km2. A 2015-ös adatok alapján Magyarországon a [városi lakosság aránya](http://alapblog.hu/a-varosi-lakossag-aranya-magyarorszagon/) 71,23% volt.

2015-ben a magyar lakosság 26,3%-a élt [a szegénység és a társadalmi kirekesztődés kockázatá](https://www.portfolio.hu/gazdasag/egy-abra-a-magyar-es-az-europai-szegenysegrol.265389.html)val, ez az arány jelentősen csökkenő tendenciát mutat, 2017-ben már csupán 19,6% volt.

2017-ben a [létminimum](https://www.policyagenda.hu/elemzesek/2018/letminimum-es-tarsadalmi-minimum-2017-ben/#.W6X7H3szbIW) egy fogyasztási egységre számított átlagos értéke havonta 90 450 Ft volt, [2018-ban](https://www.policyagenda.hu/elemzesek/tarsadalom/2019/letminimum-es-tarsadalmi-minimum-2018-ban-elozetes-adatok/#.XTFzxPZuLDc) 94 820 Ft.

Az európai uniós csatlakozást követő évtizedben egyre erősödött a [kivándorlás](http://www.ksh.hu/docs/hun/xftp/idoszaki/mo/mo2017.pdf). Az utóbbi években a növekedés megtorpant, majd megfordult. Míg a csúcspontot jelentő 2015-ben 32 800 magyar állampolgár távozott külföldre, addig 2017-ben 25 100, ami 15%-kal kevesebb volt a 2016. évinél (29 400 fő). 2017-ben 18 500 korábban kivándorolt magyar állampolgár költözött haza. A külföldről visszavándorló magyar állampolgárok száma 2014-től folyamatosan növekszik, 2017-ben közel 9%-kal többen vándoroltak vissza, mint 2016-ban.

*Magyarország népességi adatai 1870-től napjainkig és a hosszú távú demográfiai folyamatok előrejelzései*

*Népesség (ezer fő)*

*Népsűrűség*

*A népesség megoszlása korcsoportok szerint (%)*

*Születéskor várható élettartam*

**Hivatalos és kissebbségi nyelvek**

Magyarország népességének több mint 97%-a magyar nemzetiségű. Az ország hivatalos nyelve a magyar. Magyarország Alaptörvénye államalkotó közösségként ismeri el a nemzeti és etnikai kisebbségeket, és biztosítja számukra a jogot saját kultúrájuk ápolásához, anyanyelvük használatához, az anyanyelvű oktatáshoz, a saját nyelven való névhasználathoz, továbbá a közéletben való kollektív részvételhez.

A 2011. évi [népszámlálás](http://www.ksh.hu/docs/hun/xftp/idoszaki/nepsz2011/nepsz_09_2011.pdf) során a népesség 6,5%-a, 555 507 fő vallotta magát valamely nemzetiséghez tartozónak.

*Népszámlálás 2001-2011*

**Vallások**

Vallási tekintetben Magyarország meglehetősen homogén. A 2011. évi népszámlálás adatai szerinta nagy történelmi egyházakhoz tartozók száma csökkent, a kisebb egyházak, felekezetek híveinek aránya emelkedett, valamint nőtt az egyházhoz, felekezethez nem tartozók száma a kérdésre válaszoló népesség körében. Összesen több mint 7 millióan vallották magukat valamelyik keresztény egyházhoz tartozónak.

katolikusok száma 3 872 000 fő

reformátusoké 1 153 000 fő

evangélikusoké 215 000 fő.

kisebb, újabb vallási-világnézeti közösséghez tartozónak vallók együttes számaránya alig 1,1%.

A Magyarországon regisztrált 286 vallás közül mintegy 150 esetében a hívek száma nem éri el a 100 főt. Ennek hátterében egyfelől az 1990 óta ugrásszerűen megnőtt vallási kínálat áll, másfelől a hazánkban élő és hitüket magukkal hozó külföldi állampolgárok nagyobb száma.

**Összehasonlítás**

**Magyarország korfája 2020-ban és 2060-ban**

Esemény:

* elöregedés
* népességcsökkenés
* várható maximális
* élettartam növekedése

Ok:

* alacsony szülési hajlandóság
* halálozások számának csökkenése

Következmény:

* nyugdíjkorhatár emelése
* munkatermelékenység csökkenése
* magas adók
* romló életszínvonal